b'\n_START_ARTICLE_\nUD Las Palmas\n_START_PARAGRAPH_\nUni\xc3\xb3n Deportiva Las Palmas, S.A.D. je \xc5\xa1panski nogometni klub iz mesta Las Palmas na Kanarskih otokih. Ustanovljen je bil 22. avgusta 1949, ko so se zdru\xc5\xbeili Club Deportivo Gran Canaria, Atl\xc3\xa9tico Club de F\xc3\xbatbol, Real Club Victoria, Arenas Club in Marino F\xc3\xbatbol Club, z namenom, da se ustvari dovolj mo\xc4\x8dan klub na otoku, da ne bi kanarski igralci iskali bolj\xc5\xa1e kariere na celini. Trenutno igra v La Ligi, 1. \xc5\xa1panski nogometni ligi._NEWLINE_Z doma\xc4\x8dih tekmovanj ima Las Palmas 1 naslov dr\xc5\xbeavnega podprvaka (1968/69) in 1 tretje mesto v La Ligi (1967/68). Bil pa je tudi \xc5\xa1tirikrat prvak 2. \xc5\xa1panske lige (1953/54, 1963/64, 1984/85, 1999/00) in dvakrat prvak 2. \xc5\xa1panske B lige (1992/93, 1995/96) ter enkratni podprvak \xc5\xa1panskega kraljevega pokala (1978). Je pa tudi edini \xc5\xa1panski klub, ki se je po inavguralni sezoni zaporedoma uvr\xc5\xa1\xc4\x8dal v vi\xc5\xa1jo ligo. Z evropskih tekmovanj pa ima Las Palmas trikratno uvrstitev v Evropsko ligo. Najbolj\xc5\xa1i rezultat s slednjega tekmovanja ima s sezone 1972/73, ko je v prvem krogu najprej premagal italijanski Torino (0-2, 4-0), nato v drugem krogu slova\xc5\xa1ko Slovan Bratislavo (2-2, 1-0), a nato v tretjem krogu klonil proti nizozemskem Twenteju. (0-3, 2-1)._NEWLINE_Doma\xc4\x8di stadion Las Palmasa je Estadio Gran Canaria, ki sprejme 32.150 gledalcev. Barvi dresov sta rumena in modra. Nadimek nogometa\xc5\xa1ev je Los Amarillos ("Rumeni").'